отчитат ефектите на договорите за новация и другите споразумения за нетиране в съответствие с член 295 от Регламент (ЕС) No 575/2013. Не се прилага кръстосано нетиране на продукти. Институциите могат все пак да нетират в продуктовата категория, посочена в член 272, параграф 25, буква в) от Регламент (ЕС) No 575/2013, и кредитни деривати, когато те са предмет на договорно споразумение за кръстосано нетиране на продукти, посочено в член 295, буква в) от Регламент (ЕС) No 575/2013.
 В съответствие с член 429а, параграф 1, втора алинея от Регламент (ЕС) No 575/2013, при определянето на потенциалната бъдеща кредитна експозиция на кредитни деривати институциите прилагат посочените в член 299, параграф 2 от Регламент (ЕС) No 575/2013 принципи за всичките си кредитни деривати, а не само за онези, които са включени в търговския портфейл.
 Институциите не включват в това поле договорите, изчислени по метода на първоначалната експозиция в съответствие с член 429а, параграф 8 и член 275 от Регламент (ЕС) No 575/2013.
 {EU-5a}
 Експозиция, определена по метода на първоначалната експозиция
 Член 298а, параграф 8 и член 275 от Регламент (ЕС) No 575/2013
 Институциите оповестяват мярката за експозицията по договорите, изброени в точки 1 и 2 от приложение II към Регламент (ЕС) No 575/2013, изчислена в съответствие с метода на първоначалната експозиция, посочен в член 275 от Регламент (ЕС) No 575/2013.
 Институциите, които прилагат метода на първоначалната експозиция, не намаляват мярката за експозицията с размера на вариационния маржин в парични средства, получен в съответствие с член 429а, параграф 8 от Регламент (ЕС) No 575/2013.
 Институциите, които не прилагат метода на първоначалната експозиция, не отчитат това поле.
 Институциите не включват в това поле договори, изчислени по метода на пазарната оценка в съответствие с член 429а, параграф 1 и член 274 от Регламент (ЕС) No 575/2013.
 {6}
 Завишаване за предоставени по деривати обезпечения, когато са приспаднати от балансовите активи съгласно приложимата счетоводна рамка
 Член 429а, параграф 2 от Регламент (ЕС) No 575/2013
 Институциите оповестяват размера на всички предоставени по деривати обезпечения, при условие че предоставянето на обезпечения намалява размера на активите съгласно приложимата счетоводна рамка, както е посочено в член 429а, параграф 2 от Регламент (ЕС) No 575/2013.
 Институциите не включват в това поле първоначалния маржин за сделките с деривати на клиенти, подлежащи на клиринг при квалифициран ЦК (КЦК), или допустимия вариационен маржин в парични средства, определен в член 429а, параграф 3 от Регламент (ЕС) No 575/2013.
 {7}
 (Приспадания на осчетоводените като активи вземания за вариационен маржин в парични средства, предоставен при сделки с деривати)
 Член 429а, параграф 3 от Регламент (ЕС) No 575/2013
 Институциите оповестяват вземанията за вариационен маржин в парични средства, изплатен на контрагента по сделки с деривати, ако от институцията се изисква съгласно приложимата счетоводна рамка да признава тези вземания като актив, при условие че са изпълнени условията по член 429а, параграф 3, букви а)—д) от Регламент (ЕС) No 575/2013.
 Оповестената стойност се включва също в {LRCom;1}.
 Тъй като това намалява мярката за общата експозиция с оглед на отношението на ливъридж, институциите поставят в скоби стойността, оповестена в това поле (което означава, че тя